Berlingske Tidende, 1835-05-11
London, den 1ste Maj. - Et nylig udkommet Flyve skrivt, i Form af et Brev til Biskoppen af London fra en agtet Geistlig af den anglicanske Kirke, Baptist Noel, indeholder følgende interessante Kjendsgierninger: Jfølge Tællingen i Aaret 1831, indeholdt den Mængde Stæder og Landsbyer, der lidt efter lidt ere blevne forenede til hiin uhyre Hovedstad, London, en Befolkning af 1,517,941 Sjæle. Af disse leve omtrent 57,800 i City, det egentlige London, der, efter Forfatterens Mening, er tilstrækkelig forsynet med Kirker. For de øvrige 1,460,14 Jndvaanere derimod finder han 145 Kirker og Capeller af den anglicanske Cultus, med omtrent 248,000 Pladse. Da Forfatteren nu føler sig nødt til at indrømme, at ved enhver Gudstjeneste, i Gjennemsnit i ethvert Guds Huus 250 Pladse forblive ledige, saa udgjør Antallet af dem, der ere nærværende ved Gudstjenesteen, omtrent 211,750. Disse deler han i trende Classer: 1) dem, der tvende Gange hver Søndag besøge Kirken; 2) dem, der kun een Gang gjøre dette, og 3) dem, der kun besøge den lejlighedsviis. Den første Classe, mener han, udgjør over tre Sjettedele, den anden mindre end to Sjettedele og den tredie mindre end en Sjettedeel; dette udgjør i det hele kun 247,039. Efter en lignende Beregning, føjer han 89,000 Rettroenden, det vil sige, paa Treenigheden Troende Dissentere til disse. Der er altsaa 336,000 Personer, der regelmæssigt eller dog lejligheds viis bivaane den orthodore Gudstjeneste. Ved at regne Nogle til – især Saadanne, der, tvungne af Nødvendigheden, eller i det mindste ufrivillige blive borte fra Gudstjenesten, og disses Familier - nærer han det Haab, at der i Hovedstaden dog gives 864, 491 (?) Personer, der offentligt tilbede Gud efter en eller anden rettroende protestantisk Form. Endvidere 58,800 Chatolikker, Unitarier og Jøder, med deres Familier, altsaa tilsammen 923,291 (?) – og følgelig gives der i London 536,850 Personer, der, efter Forfatterens Udtryk, leve uden christelig Underviisning og uden nogen offentlig Anerkjendelse af Gud – mindre underviiste i den guddommelige Sandhed, end Ny-Seelænderne, og mindre agtede af os, end Chineserne. 268 Troeslærere (Een paa 2000) kunde offre disse al deres Tid og Duelighed, ja inden kort Tid ødelægge sig selv ved de uhyre Anstrengelser, og dog endnu lade Meget ugjort – og de have ikke en eneste. Rigtignok inddrømmer han, at mange af disse kunde finde Plads i Herrens Huse; men de ville ikke besøge dem – og der stikker netop Knuden, han ønsker at løse. Hr. Noel er en af dem, der betragte en uskyldig Udflugt fra den snevre Byes Snavs og Røg til en af de omliggende Landsbyer, eller et Besøg i en Lysthave, eller Jndkjøbet af et Pund Kjød og nogle Kartofler til Middagsmad og Søndagen, som en Overkogen af Helvedes Kjedlen; dette, saavelsom Brændeviins- og Oldrikken i Hovedstadens 5,200 Brændeviins- og Olkjeldere, Ministrenes og anbre Fornemmes Tractementer, tilskriver han den offentlige Gudstjenestes Forsømmelse. Man har udfundet, at tvende af Hovedstadens første Brændeviinskipper paa een Dag besøgtes af 6026 Mænd, 4041 Qvinder og 975 Børn; fjorten andre saadanne Huse bleve i een Uge besøgte af 269,437 Personer, af hvilke næsten Hælvten bestod af Qvinder og Børn. Følgende billede er heller ikke overdrevet: Arbeiderne, der Løverdag Aften faae Ugeløn, tilbringe Aftenen og ofte Natten med ved Drikkebordet. Tidlig om Morgenen fyldes Kipperne igjen (mange staae aabne hele Natten, og Kl. 11 (ifølge Loven skulle alle Værtshuse være lukkede under Gudstjenesten) drives de ækle Hjorde ud, for at tumle omkring paa Gaderne eller føle sig i Rendestenene, indtil Politiet tager dem under sin Varetægt. Løverdag Aften og Søndag Morgen ere de, af de fattigere Classer beboede Qvarterer Skueplads for Slagsmaal og alle Arter af Laster. Mandfolk slaaes med Mandfolk, Qvinder med Qvinder, indtil de have flænget Klæderne af Kroppen paa hinanden; de trodse og holde sig lystige over Politiet, og tilbringe omsider deres Sabbath i Vagtstuen. – For 23 Aar siden var der 43 Spillehuse, der besøgtes af 8000 Personer, og i hvilke der aarlig omsattes 7,000,000 Pund. Der er omtrent 150,000 utugtige Personer af begge Kjøn, og over 30,000 Tyve. Hr. Noel tilføjer endelig: "Man regner, at der i det mindste opdrages 12,000 Drenge og Piger til de groveste Laster paa en systematisk Maade. Det er en smertelig Tanke, at denne Masse udødelige Væsener leve os saa nær, uden Gud og uden Haab. – J det ringeste 500,000 Mennesker bryde Sabbathen, forsømme al religiøs Selvbeherskelse og smitte Alting omkring sig med deres Ugudeligheds Pest. Af disse hengive sig, 10,000 til Spil, over 20,000 til Betleri, 3000 til Tyveri og Bedrageri, 23,000 Drukne transporteres aarlig af Politiet fra Gaderne, over 100,000 ere hengivne til Drukkenskab, og over 100,000 leve sandsynligviis i systematisk Utugt.